CELEX: 
Language: hu
Date: 2019-03-07 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE az 510/2011/EU európai parlamenti és tanácsi rendelet I. és II. mellékletének a többlépcsős típus-jóváhagyási eljárás hatálya alá tartozó új könnyű haszongépjárművek CO2-kibocsátásának ellenőrzése tekintetében történő módosításáról

INDOKOLÁS
            
            
               1.A FELHATALMAZÁSON ALAPULÓ JOGI AKTUS HÁTTERE
            
            
               2019. szeptember 1-jétől a könnyű haszongépjárművek CO2-kibocsátásának és tüzelőanyag-fogyasztásának mérésére vonatkozóan egy új szabályozási vizsgálati eljárás, a könnyűgépjárművekre vonatkozó, világszinten harmonizált vizsgálati eljárás (WLTP) lép az új európai menetciklus (NEDC) helyébe. Ezért a többlépcsős típus-jóváhagyási eljárás hatálya alá tartozó N1 kategóriájú járművek CO2-kibocsátásának és tüzelőanyag-fogyasztásának meghatározásához jelenleg használatos módszert is fel kell váltani.
            
            
               Az 510/2011/EU rendelet értelmében a többlépcsős előállítású járművek fajlagos CO2-kibocsátását az alapjármű gyártójához kell hozzárendelni. Következésképpen egy új eljárás kidolgozására került sor, amely lehetővé teszi az alapjármű gyártójának, hogy hatékonyan és kellő bizonyossággal megtervezhesse a fajlagos CO2-kibocsátási célok teljesítését. 
            
            
               Az új eljárás az (EU) 2017/1151 rendeletben előírt interpolációs módszerre épül, és olyan CO2-kibocsátási értékek megállapítására alkalmas, amelyek a lehető legjobban reprezentálják a teljesen befejezett jármű számára meghatározott értékeket. A Bizottság folyamatosan értékelni fogja a CO2-kibocsátási értékek reprezentativitását. Jelentős és tartós eltérés esetén a célértékek teljesítésének ellenőrzéséhez a teljesen befejezett járművek CO2-kibocsátási értékeit fogja használni.
            
            
               2.A JOGI AKTUS ELFOGADÁSÁT MEGELŐZŐ KONZULTÁCIÓK
            
            
               A gépjárművek CO2-kibocsátásával foglalkozó szakértői csoporton belül létrehozott munkacsoporttal konzultációk folytak, és szorosan bevonták őket a többlépcsős típus-jóváhagyási eljárás hatálya alá tartozó N1 kategóriájú járművek CO2-kibocsátása és tüzelőanyag-fogyasztása meghatározási módszerének kidolgozásába.
            
            
               3.A FELHATALMAZÁSON ALAPULÓ JOGI AKTUS JOGI ELEMEI
            
            
               Az 510/2011/EU rendelet I. és II. melléklete a tekintetben módosul, hogy 2019. szeptember 1-jétől új módszerrel kell megállapítani a többlépcsős típus-jóváhagyási eljárás hatálya alá tartozó N1 kategóriájú járművek CO2-kibocsátását és tüzelőanyag-fogyasztását.
            
            
               A BIZOTTSÁG (EU) .../... FELHATALMAZÁSON ALAPULÓ RENDELETE
            
            
               (2019.3.7.)
            
            
               az 510/2011/EU európai parlamenti és tanácsi rendelet I. és II. mellékletének a többlépcsős típus-jóváhagyási eljárás hatálya alá tartozó új könnyű haszongépjárművek CO2-kibocsátásának ellenőrzése tekintetében történő módosításáról
            
            
               (EGT-vonatkozású szöveg)
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel az új könnyű haszongépjárművekre vonatkozó kibocsátási követelményeknek a könnyű haszongépjárművek CO2-kibocsátásának csökkentésére irányuló uniós integrált megközelítés keretében történő meghatározásáról szóló, 2011. május 11-i 510/2011/EU európai parlamenti és tanácsi rendeletre
                  1
                és különösen annak 8. cikke (9) bekezdésének második albekezdésére és 13. cikke (6) bekezdésének negyedik albekezdésére,
            
            
               mivel:
            
            
               (1)2019. szeptember 1-jétől minden könnyűgépjármű CO2-kibocsátásának és tüzelőanyag-fogyasztásának meghatározására egy új szabályozási vizsgálati eljárás, az (EU) 2017/1151 bizottsági rendeletben
                  2
                meghatározott, könnyűgépjárművekre vonatkozó, világszinten harmonizált vizsgálati eljárás (WLTP) vonatkozik, amely a 692/2008/EK bizottsági rendeletben
                  3
                előírt új európai menetciklus (NEDC) helyébe lép. A többlépcsős típus-jóváhagyási eljárás hatálya alá tartozó N1 kategóriájú járművek (a továbbiakban: többlépcsős előállítású járművek) CO2-kibocsátásának és tüzelőanyag-fogyasztásának meghatározásához ezért helyénvaló egy új módszert kidolgozni. 
            
            
               (2)Az 510/2011/EU rendelet értelmében a többlépcsős előállítású járművek fajlagos CO2-kibocsátását az alapjármű gyártójához kell hozzárendelni. Ahhoz, hogy az alapjármű gyártója hatékonyan és kellő bizonyossággal megtervezhesse a fajlagos kibocsátási célértékek teljesítését, olyan módszert kell kidolgozni, amely biztosítja, hogy az adott gyártóhoz rendelt, még nem teljes alapjárművek CO2-kibocsátása és tömege már a (nem teljes) alapjármű gyártásának és értékesítésének pillanatában ismert legyen, ne csak akkor, amikor az utolsó lépést elvégző gyártó piaci forgalomba hozza a befejezett járművet.
            
         
         
            
               (3)A nem teljes alapjármű CO2-kibocsátásának meghatározásához célszerű az (EU) 2017/1151 rendeletben előírt interpolációs módszert alkalmazni, amelynek fajlagos bemeneti értékeit úgy kell meghatározni, hogy a CO2-kibocsátási és tömegértékek a lehető legreprezentatívabb módon tükrözzék a teljesen befejezett jármű számára később meghatározott értékeket. A következetesség biztosítása érdekében az alapjármű gyártójára vonatkozó fajlagos kibocsátási célérték kiszámításához figyelembe kell venni az e célból meghatározott tömegértékeket. 
            
            
               (4)Az alapjármű gyártójának jelentést kell tennie a Bizottságnak az interpolációs módszerhez használt bemeneti értékekről, valamint a nem teljes alapjármű CO2-kibocsátási és tömegértékeiről. Ugyanakkor a tagállamoknak továbbra is jelenteniük kell a Bizottság felé a teljesen befejezett járművek fajlagos CO2-kibocsátását és tömegét.
            
            
               (5)A bejelentett adatok alapján a Bizottság folyamatosan értékeli az alapjármű CO2-kibocsátási értékeinek reprezentativitását és tájékoztatja a gyártókat minden általa feltárt eltérésről. A teljesen befejezett gépjármű átlagos fajlagos CO2-kibocsátása és az alapjármű gyártója számára előírt ellenőrzési CO2-értékek átlaga közötti jelentős és tartós eltérés esetén a teljesen befejezett járművekre vonatkozó értékeket kell használni annak megállapításához, hogy a gyártók teljesítik-e a fajlagos kibocsátási célértékeket.
            
            
               (6)Az 510/2011/EU rendelet I. és II. mellékletét ezért ennek megfelelően módosítani kell,
            
            
               ELFOGADTA EZT A RENDELETET:
            
            
               1. cikk
            
            
               A 510/2011/EU rendelet I. és II. melléklete e rendelet mellékletének megfelelően módosul.
            
            
               2. cikk
            
            
               Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én. 2019.3.7.
            
            
               
                     a Bizottság részéről
               
               
                     elnök
                     Jean-Claude JUNCKER
               
            
         
         
            
                  
                     (1)
                  
                        HL L 145., 2011.5.31., 1. o.  
               
               
                  
                     (2)
                  
                        A Bizottság (EU) 2017/1151 rendelete (2017. június 1.) a könnyű személygépjárművek és haszongépjárművek (Euro 5 és Euro 6) kibocsátás tekintetében történő típusjóváhagyásáról és a járműjavítási és -karbantartási információk elérhetőségéről szóló 715/2007/EK európai parlamenti és tanácsi rendelet kiegészítéséről, a 2007/46/EK európai parlamenti és tanácsi irányelv, a 692/2008/EK bizottsági rendelet és az 1230/2012/EU bizottsági rendelet módosításáról, valamint a 692/2008/EK bizottsági rendelet hatályon kívül helyezéséről (HL L 175., 2017.7.7., 1. o.).
               
               
                  
                     (3)
                  
                        A Bizottság 692/2008/EK rendelete (2008. július 18.) a könnyű személygépjárművek és haszongépjárművek (Euro 5 és Euro 6) kibocsátás tekintetében történő típusjóváhagyásáról és a járműjavítási és -karbantartási információk elérhetőségéről szóló 715/2007/EK európai parlamenti és tanácsi rendelet módosításáról és végrehajtásáról (HL L 199., 2008.7.28., 1. o.).
               
            
      
    ---documentbreak--- 
      
         
         
            
               MELLÉKLET 
            
            
            
               Az 510/2011/EU rendelet I. és II. melléklete a következőképpen módosul:
            
            
               1.Az I. melléklet 1.c) pontja a következő bekezdéssel egészül ki:
            
            
               „A II. melléklet A. részének 1a. pontjában említett többlépcsős előállítású, nem teljes járművek esetében az M tömegérték helyett az Mmon ellenőrző tömeget kell figyelembe venni, melyet a következő képlet szerint kell kiszámítani:
            
            
               Mmon = MRObase x B0,
            
            
               ahol:
            
            
               MRObase és B0 meghatározását a II. melléklet A. része 1.a.1. pontjának a) alpontja tartalmazza.”
            
            
               2.A II. melléklet A. része a következőképpen módosul:
            
            
               a)Az 1.2. pontot 2021. január 1-jei hatállyal el kell hagyni.
            
            
               b)A szöveg a következő 1a., 1a.1., 1b. és 1c. ponttal egészül ki: 
            
            
               „1a. Az N1-kategóriába tartozó többlépcsős előállítású járművek (EU) 2017/1151 rendelet szerint kiszámított fajlagos CO2-kibocsátása
            
            
               2019. szeptember 1-jei hatállyal minden olyan N1 kategóriába tartozó nem teljes alapjármű gyártója, amely a 2007/46/EK irányelv értelmében a többlépcsős típus-jóváhagyási eljárás hatálya alá tartozik, köteles meghatározni és a Bizottság felé jelenteni az adott alapjármű – 1a.1. pontban ismertetett módszerrel meghatározott – fajlagos CO2-kibocsátását (a továbbiakban: ellenőrző CO2-kibocsátási adatok). 
            
            
               A nem teljes alapjármű ellenőrző CO2-kibocsátási adatait, amelyeket a gyártó az első bekezdésben foglaltaknak megfelelően jelent, a Bizottság az alapjármű gyártójának arra a naptári évre vonatkozó átlagos fajlagos CO2-kibocsátásának kiszámításához használja, amelynek során a többlépcsős előállítású járművet nyilvántartásba vették, kivéve ha az 1b. pontban leírt körülmények fennállnak.
            
            
               Teljes alapjárművek esetében mindig az adott jármű CO2-kibocsátása és menetkész tömege alapján kell ellenőrizni a CO2-kibocsátást.
            
            
               1a.1.
                     A nem teljes alapjárművek fajlagos CO2-kibocsátásának kiszámítása
            
            
               Az alapjármű gyártójának az (EU) 2017/1151 rendelet XXI. melléklete 7. almellékletének 3.2.3.2. vagy 3.2.4. pontjában említett interpolációs eljárás szerint kell kiszámítania egy adott nem teljes alapjármű ellenőrző CO2-kibocsátási értékét, az alapjármű kibocsátási típusjóváhagyásához használt módszertől függően, az említett pont meghatározásai szerint, az alábbi kivételekkel:
            
            
               a)Az egyes járművek tömege
            
            
               Az (EU) 2017/1151 rendelet XXI. melléklete 7. almellékletének 3.2.3.2.2.1. vagy 3.2.4.1.1.1 pontjában szereplő TMind kifejezés helyébe DMbase, vagyis az alapjármű alapértelmezett tömege, illetve adott esetben TML, vagyis az L jármű vizsgálati tömege vagy TMH, a H jármű vizsgálati tömege lép.
            
         
         
            
               A DMbase-t a következő képlet szerint kell meghatározni:
            
            
               DMbase = MRObase x B0 + 25 kg + MVL
            
            
               ahol:
            
            
               MRObase 
                     az alapjármű menetkész tömege az (EU) 2017/1151 rendelet XXI. melléklete 3.2.5. pontjának meghatározása szerint,
            
            
               B0 
                     1,375-nek megfelelő járműtesttömeg-érték, 
            
            
               MVL 
                     pedig a jármű terhelését helyettesítő tömeg, vagyis a legnagyobb megengedett terhelés 28%-a, ahol a legnagyobb járműterhelés kiszámításához a műszakilag megengedett legnagyobb terhelt tömegből levonjuk az alapjármű B0-val megszorzott menetkész tömegét, majd további 25 kg-ot. 
            
            
               A B0 tényező az adott naptári évben nyilvántartásba vett összes többlépcsős előállítású járműhöz tartozó nem teljes alapjármű menetkész tömege és a 692/2008/EK rendelet XII. mellékletének 5. szakasza szerint kiszámított átlagos terhelés összegének, valamint a 2015., 2016. és 2017. naptári évben nyilvántartásba vett összes többlépcsős előállítású járműhöz tartozó alapjármű menetkész tömegének hányadosából kiszámolt súlyozott átlagnak felel meg.
            
            
               A B0 tényezőt a 2018-as, 2019-es és 2020-as naptári évben nyilvántartásba vett többlépcsős előállítású járművek megfelelő tömegértékei alapján 2021. október 31-ig ki kell igazítani az alábbi képletek alkalmazásával:
            
            
               1. képlet:
            
            
            
            
               
                  
            
            
               ahol:
            
            
               Ay
                     Mfi és Mbi hányadosának súlyozott átlaga,
            
            
               Mfi
                     az alapjárműnek a 692/2008/EK rendelet XII. mellékletének 5. szakasza szerint kiszámított átlagos terheléssel megnövelt menetkész tömege,
            
            
               Mbi
                     az alapjármű menetkész tömege,
            
            
               n
                     az adott naptári évben nyilvántartásba vett összes többlépcsős előállítású járműhöz tartozó alapjárművek száma.
            
            
               2. képlet:
            
            
               
                  
            
            
               ahol: 
            
         
         
            
               Ai
                     az 1. képletnél leírtak szerinti súlyozott átlag,
            
            
               ni
                     egy olyan naptári évben nyilvántartásba vett összes többlépcsős előállítású járműhöz tartozó alapjármű száma:
            
            
               Amikor a DMbase, vagyis az alapjármű alapértelmezett tömege kisebb az interpolációs család L járműve vizsgálati tömegének megfelelő TML-nél, mely esetben a TMind helyett TML-lel kell számolni.
            
            
               Amikor DMbase, vagyis az alapjármű alapértelmezett tömege nagyobb az interpolációs család H járműve vizsgálati tömegének megfelelő TMH-nál, mely esetben a TMind helyett TMH-val kell számolni.
            
            
               b)Az egyes jármű gördülési ellenállása
            
            
               Az alapjármű gördülési ellenállása az (EU) 2017/1151 rendelet XXI. melléklete 7. almellékletének 3.2.3.2.2.2. vagy 3.2.4.1.1.2. pontjában leírt számításokhoz használatos.
            
            
               c)Homlokfelület
            
            
               Az olyan nem teljes alapjárművek esetében, amelyek valamely kigurulási menetellenállási mátrix szerinti járműcsaládba tartoznak, a gyártó köteles meghatározni az (EU) 2017/1151 rendelet XXI. melléklete 7. almellékletének 3.2.3.2.2.3. pontjában említett „Af” értéket, az alábbi lehetőségek egyikének megfelelően:
            
            
               i.a kigurulási menetellenállási mátrix szerinti járműcsalád reprezentatív járművének homlokfelülete (m2-ben); 
            
            
               ii.az interpolációs család H járműve és L járműve homlokfelületének átlagértéke (m2-ben);
            
            
               iii.az interpolációs eljárás használatát mellőző esetekben az interpolációs család H járművének homlokfelülete (m2-ben);
            
            
               Az olyan nem teljes alapjárművek esetében, amelyek nem tartoznak egyik kigurulási menetellenállási mátrix szerinti járműcsaládba sem, az interpolációs család H járművének homlokfelületét kell figyelembe venni. 
            
            
            
               1b.
                     Az ellenőrző CO2-kibocsátási érték reprezentativitása
            
            
               A 2020-as naptári évtől kezdődően a Bizottság minden évben felméri, hogy mennyire reprezentatív az alapjármű gyártója által jelentett ellenőrző CO2-kibocsátási értékek átlaga az adott naptári évben nyilvántartásba vett befejezett járművek fajlagos CO2-kibocsátásának átlagához viszonyítva, és tájékoztatja róla az alapjármű gyártóját. 
            
            
               Amennyiben két egymást követő naptári évben a Bizottság 4%-os vagy annál nagyobb eltérést tapasztal az összes befejezett jármű fajlagos CO2-kibocsátása és egy gyártó megfelelő alapjárművei ellenőrző CO2-kibocsátási értékeinek átlaga között, akkor a következő naptári évben a befejezett járművek fajlagos CO2-kibocsátási átlagát fogja használni az alapjármű gyártójának vagy gyártói csoportjának fajlagos CO2-kibocsátási átlaga kiszámításához. Tartósan fennálló eltérés esetén minden harmadik évben ez a számítási mód kerül alkalmazásra.
            
            
               1c. 
                     Az alapjárművek gyártói általi adatszolgáltatás
            
            
               Az alapjárművek gyártói kötelesek minden év február 28-ig jelenteni a Bizottságnak az általuk az előző naptári évben az Unió területén értékesített összes többlépcsős típus-jóváhagyási eljárás hatálya alá tartozó teljes vagy nem teljes alapjármű alábbi adatait:   
            
            
               a)alvázszám;
            
            
               b)interpolációscsalád-azonosító;
            
         
         
            
               c)az alapjármű fajlagos CO2-kibocsátása;
            
            
               d)homlokfelület (a választott számítási mód megjelölésével);
            
            
               e)az alapjármű gördülési ellenállása;
            
            
               f)ellenőrző tömeg; 
            
            
               g)az alapjármű menetkész tömege; 
            
            
               h)a jármű terhelését helyettesítő tömeg, ezen melléklet 1a.1. pontjának meghatározása szerint.
            
            
            
               c)A 2. pont helyébe a következő szöveg lép:
            
            
               „Az 1. pontban említett adatoknak vagy az adott könnyű haszongépjármű gyártója által kiadott megfelelőségi nyilatkozatból kell származniuk, vagy összhangban kell lenniük azzal. Az egyéb adatoknak a típusjóváhagyási dokumentációból vagy az alapjármű gyártója által az 1c. pont értelmében adott tájékoztatásból kell származniuk. A tagállamok kötelesek az ellenőrzési eljárás megfelelő pontosságát biztosító intézkedéseket hatályba léptetni. Ha a megfelelőségi nyilatkozatban a könnyű haszongépjármű legkisebb és legnagyobb tömege egyaránt szerepel, a tagállamoknak csak a legnagyobb tömegre vonatkozó adatot kell felhasználniuk e rendelet alkalmazása céljából. Azon kettős üzemű (benzin-/gázüzemű) járművek esetében, amelyek megfelelőségi nyilatkozata mindkét tüzelőanyag-típusra feltünteti a fajlagos CO2-kibocsátást, a tagállamoknak csak a gáz üzemmódban mért értéket kell alkalmazniuk.”